Document ID: 32007R1305

32007R1305
L 290/17
SLUŽBENI LIST EUROPSKE UNIJE
07.11.2007.
UREDBA KOMISIJE (EZ) br. 1305/2007
od 7. studenoga 2007.
o izmjeni Uredbe (EZ) br. 883/2006 o određivanju detaljnih pravila za primjenu Uredbe Vijeća (EZ) br. 1290/2005 u vezi s vođenjem knjiga od strane agencija za plaćanje, izjavama o izdacima i prihodima te uvjetima za nadoknadu izdataka u okviru EFJP-a i EPFRR-a
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (1), a posebno njezin članak 42. stavak 7,
budući da:
(1)
Članak 16. stavak 2. treći podstavak Uredbe Komisije (EZ) br. 883/2006 (2) propisuje da sva plaćanja koja države članice izvrše unaprijed i na vlastitu odgovornost, prije odobrenja programa ruralnog razvoja za razdoblje 2007. - 2013. moraju biti uključena u prvu izjavu o izdacima, nakon donošenja programa. Navedeno pravilo utvrđuje se za programe koji nisu odobreni do 31. ožujka 2007.
(2)
Veliki broj programa moći će biti odobren tek nakon 16. listopada 2007. Zbog toga za 2007., prvu godinu programskog razdoblja, većinu plaćanja koja države članice izvrše unaprijed neće biti moguće pravodobno pokriti izjavom o izdacima da ih se uzme u obzir u 2007.
(3)
Stoga je, kako bi se olakšalo financijsko upravljanje programima ruralnog razvoja, potrebno utvrditi novi rok koji će državama članicama omogućiti da, odstupajući od članka 16. stavka 2. prvog podstavka Uredbe (EZ) br. 883/2006, podnesu dodatnu posebnu izjavu o izdacima za plaćanja unaprijed koja su izvršile u sklopu programa koje je Komisija odobrila između 15. listopada i 12. prosinca 2007.
(4)
Uredbu (EZ) br. 883/2006 trebalo bi stoga na odgovarajući način izmijeniti.
(5)
Mjere predviđene ovom Uredbom su u skladu s mišljenjem Odbora za poljoprivredne fondove,
DONIJELA JE OVU UREDBU:
Članak 1.
U članku 16. stavku 2. trećem podstavku Uredbe (EZ) br. 883/2006 dodaje se sljedeće:
„Neovisno o prvom podstavku, u slučaju programa ruralnog razvoja odobrenih od strane Komisije između 15. listopada i 12. prosinca 2007., izdaci agencija za plaćanje izvršeni unaprijed, sve do i uključujući 15. listopada 2007., predmet su posebne izjave o izdacima, koja se mora podnijeti do 12. prosinca 2007.”
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 7. studenoga 2007.

Labels: 4
15
19